CELEX: 32018D0779
Language: bg
Date: 2018-02-19 00:00:00
Title: Делегирано решение (ЕС) 2018/779 на Комисията от 19 февруари 2018 година относно приложимите системи за оценяване и проверка на постоянството на експлоатационните показатели на сандвич-панели с метално покритие, предназначени за използване като конструктивни елементи, в съответствие с Регламент (ЕС) № 305/2011 на Европейския парламент и на Съвета (Текст от значение за ЕИП. )

29.5.2018   
            
            
               BG
            
            
               Официален вестник на Европейския съюз
            
            
               L 131/23
            
         ДЕЛЕГИРАНО РЕШЕНИЕ (ЕС) 2018/779 НА КОМИСИЯТА
   от 19 февруари 2018 година
   относно приложимите системи за оценяване и проверка на постоянството на експлоатационните показатели на сандвич-панели с метално покритие, предназначени за използване като конструктивни елементи, в съответствие с Регламент (ЕС) № 305/2011 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета (1), и по-специално член 28 и член 60, буква з) от него,
   като има предвид, че:
   
               (1)
            
            
               Все още не съществува съответно решение за оценяване и проверка на постоянството на експлоатационните показатели на сандвич-панели с метално покритие, предназначени за използване като конструктивни елементи („сандвич-панели“). Поради това е необходимо да се определи кои системи за оценяване и проверка на постоянството на експлоатационните показатели да се прилагат по отношение на сандвич-панелите.
            
         
               (2)
            
            
               Настоящото решение следва да се отнася само за продукти, които не попадат в обхвата на други съответни нормативни документи от европейското законодателство. Следователно то не следва да се прилага по отношение на сандвич-панелите с метално покритие, които не са предназначени за използване като конструктивни елементи, тъй като те вече попадат в обхвата на Решение 98/436/ЕО на Комисията (2) и Решение 98/437/ЕО на Комисията (3),
            
         ПРИЕ НАСТОЯЩОТО РЕШЕНИЕ:
   Член 1
   Настоящото решение се отнася за сандвич-панели с метално покритие, предназначени за използване като конструктивни елементи (metal faced sandwich panels for structural use).
   Член 2
   Посочените в член 1 сандвич-панели трябва да се оценяват и проверяват за постоянство на експлоатационните показатели по отношение на техните съществени характеристики в съответствие със системите, посочени в приложението.
   Член 3
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
   
      Съставено в Брюксел на 19 февруари 2018 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 88, 4.4.2011 г., стр. 5.
   
      (2)  Решение 98/436/ЕО на Комисията от 22 юни 1998 година относно процедурата за удостоверяване съответствието на строителни продукти съгласно член 20, параграф 2 от Директива 89/106/ЕИО на Съвета във връзка с продукти за покривни покрития, горно осветление, покривни прозорци и помощни продукти (ОВ L 194, 10.7.1998 г., стр. 30).
   
      (3)  Решение 98/437/ЕО на Комисията от 30 юни 1998 г. относно процедурата за удостоверяване съответствието на строителни продукти съгласно член 20, параграф 2 от Директива 89/106/ЕИО на Съвета във връзка с вътрешни и външни облицовки по стени и тавани (ОВ L 194, 10.7.1998 г., стр. 39).
   
      ПРИЛОЖЕНИЕ
      
         СИСТЕМИ ЗА ОЦЕНЯВАНЕ И ПРОВЕРКА НА ПОСТОЯНСТВОТО НА ЕКСПЛОАТАЦИОННИТЕ ПОКАЗАТЕЛИ
      
      
         Таблица 1
      
      
         За всички съществени характеристики, свързани с основното изискване № 1 към строежите (механично съпротивление и устойчивост)
      
      
                  Продукти и предназначение
               
               
                  Приложима система
               
            
                  Сандвич-панели с метално покритие, предназначени за използване като конструктивни елементи (metal faced sandwich panels for structural use)
               
               
                  2+
               
            
         
      
         Таблица 2
      
      
         По отношение само на реакцията на огън
      
      За всички продукти, посочени в първата колона на таблица 1, системите за оценяване и проверка на постоянството на експлоатационните показатели се определят в зависимост от подгрупите на тези продукти, както следва:
      
         
      
                  Подгрупи от продукти
               
               
                  Приложима система
               
            
                  Продукти, при които ясно определен стадий от производствения процес води до подобряване на реакцията на огън (например чрез добавяне на забавители на горенето или ограничаване на използването на органични материали)
               
               
                  1
               
            
                  Продукти, за които съществува приложимо европейско правно основание за класифициране на тяхната реакция на огън без да бъдат изпитвани
               
               
                  4
               
            
                  Продукти, непринадлежащи към подгрупите, посочени в ред 1 и ред 2
               
               
                  3
               
            
         
      
         Таблица 3
      
      
         За всички останали съществени характеристики
      
      
                  Продукти и предназначение
               
               
                  Приложима система
               
            
                  Сандвич-панели с метално покритие, предназначени за конструктивно използване
               
               
                  3